დანართი №11
სიცოცხლის გადასარჩენი აღჭურვილობა – შვეულმფრენები
1. ზოგადი მოთხოვნები
შვეულმფრენი, რომლის ექსპლუატაცია ხორციელდება ძებნა-შველის განსახორციელებლად განსაკუთრებით რთული არეების თავზე, უნდა აღიჭურვოს:
ა) სასიგნალო მოწყობილობა უბედურების მაუწყებელი სიგნალების გადასაცემად;
ბ) მინიმუმ ერთი ELT(S) ან PLB, რომელსაც ატარებს საჰაერო ხომალდის მეთაური ან მგზავრი; და
გ) სიცოცხლის გადასარჩენი დამატებითი აღჭურვილობა ფრენის მარშრუტისთვის, ბორტზე მყოფი პირების რაოდენობის გათვალისწინებით.

2. სიცოცხლის გადასარჩენი დამატებითი აღჭურვილობა
როდესაც მოითხოვება სიცოცხლის გადასარჩენი დამატებითი აღჭურვილობა, შემდეგი საშუალებები უნდა განთავსდეს შვეულმფრენის ბორტზე:
ა) 500 მილიგრამი წყალი ბორტზე მყოფი ყოველი ოთხი ადამიანისთვის (მაგალითად: თუ ბორტზე იმყოფება 4 ადამიანი, საჭიროა განთავსდეს 500 მილიგრამი წყალი; თუ იმყოფება 5 ადამიანი – 1 ლიტრი წყალი; თუ იმყოფება 8 ადამიანი – 1 ლიტრი, და ა.შ.);
ბ) ერთი დანა;
გ) პირველადი სამედიცინო დახმარების აღჭურვილობა; და
დ) ჰაერი/ ხმელეთი კოდების ერთი ნაკრები.
ე) თუ ზემოაღნიშნულ ჩამონათვალში შემავალი აღჭურვილობის რომელიმე ელემენტი უკვე განთავსებულია შვეულმფრენში, სხვა მოთხოვნის შესაბამისად, მისი დუბლირება არ მოითხოვება.

სახელმძღვანელო ინფორმაცია (GM) – სასიგნალო აღჭურვილობა
სასიგნალო აღჭურვილობა, განგაშის მაუწყებელი სიგნალების განსახორციელებლად, მოცემულია ICAO–ის მეორე დანართში „Rules of the Air“.
სახელმძღვანელო ინფორმაცია (GM) – ძებნა-შველის განსახორციელებლად განსაკუთრებით რთული არეები
[bookmark: _GoBack] „ძებნა-შველის განსახორციელებლად განსაკუთრებით რთული არეები“ განიმარტება როგორც:
ა) არეები, რომლებიც განისაზღვრება შესაბამისი უფლებამოსილი ორგანოს მიერ, რომელიც პასუხისმგებელია ძებნა-შველის სამუშაოების მართვაზე; ან
ბ) არეები, რომლებიც ძირითადად დაუსახლებელია და სადაც „ა“ პუნქტის შესაბამისად უფლებამოსილ ორგანოს არ გამოუქვეყნებია ინფორმაცია ძებნა-შველის განსაკუთრებით სირთულესთან დაკავშირებით.
